# A purple and orange text  AI-generated content may be incorrect.Hwylusydd Datblygu’r Celfyddydau

## Disgrifiad o’r Rôl

|  |  |  |
| --- | --- | --- |
| Graddfa gyflog: |  | B |
| Cyfeirnod: |  | ADE |
| Tîm: |  | Datblygu’r Celfyddydau |
| Yn adrodd i: |  | Rheolwr Portffolio |
| Yn rheoli: |  | D/B |
| Lleoliad: |  | Hyblyg - gellir gweithio o unrhyw un o swyddfeydd Cyngor Celfyddydau Cymru |
| Teithio: |  | Achlysurol |

### Cyngor Celfyddydau Cymru

Elusen annibynnol a sefydlwyd trwy Siarter Frenhinol ym 1994 yw Cyngor Celfyddydau Cymru. Ni yw’r corff cyhoeddus cenedlaethol sy’n ariannu ac yn datblygu’r celfyddydau yng Nghymru.

Ein gweledigaeth yw creu Cymru greadigol lle mae’r celfyddydau wrth galon bywyd a llesiant y genedl, gan wneud ein gwlad yn lle cyffrous a bywiog i fyw, gweithio ac ymweld â hi.

Mae llwyddiant ein gweledigaeth yn dibynnu ar ddychymyg a chreadigrwydd ein hartistiaid, ansawdd eu gwaith a’r ymdrechion a wneir i estyn allan ac ysbrydoli cynulleidfaoedd. Rydyn ni’n gweithio i greu amgylchedd lle gall artistiaid uchelgeisiol a mentrus dyfu a llewyrchu, a lle gall cynifer o bobl â phosibl fwynhau’r celfyddydau a chymryd rhan ynddynt.

### Ein gwerthoedd

Fel corff cyhoeddus, mae disgwyl i ni gynnal y safonau uchaf o ran atebolrwydd a bod yn agored. Rydyn ni’n gwerthfawrogi creadigrwydd ac arloesi hefyd. Mae ein staff yn aml yn cydweithio mewn grwpiau a thimau i gyflawni ein rhaglenni gwaith. Rydyn ni’n rhoi pwyslais arbennig ar ddulliau hyblyg a chydweithredol o weithio, ac yn cynorthwyo ein staff i feithrin a datblygu’r sgiliau yma.

### Am y rôl yma

Mae pwrpas deublyg i swydd Hwylusydd Datblygu’r Celfyddydau: sef darparu cymorth hanfodol ar gyfer tîm y Swyddogion Datblygu, a datblygu arbenigedd ym maes datblygu’r celfyddydau a chyllid. Mae’r rôl yn cyfuno dyletswyddau cymorth ymarferol â chyfleoedd dysgu, gan weithio ochr yn ochr â Swyddogion Datblygu profiadol i gyflawni polisïau a strategaethau cenedlaethol Cyngor y Celfyddydau. Wrth gynorthwyo gweithrediadau pob dydd y tîm Datblygu, bydd deiliad y swydd yn datblygu’r sgiliau a’r wybodaeth angenrheidiol i gyfoethogi eu datblygiad proffesiynol.

### Prif gyfrifoldebau:

Cynorthwyo’r Swyddogion Datblygu:

- Darparu cymorth gweinyddol a gweithredol ar gyfer y Swyddogion Datblygu

- Helpu i baratoi ar gyfer cyfarfodydd penderfynu ar gyllid a’u cydlynu

- Helpu i fonitro ac adrodd ar y prosiectau sy’n derbyn cyllid

- Helpu i reoli perthnasau ag artistiaid a sefydliadau

- Hwyluso sesiynau a digwyddiadau cynghori

- Cadw cofnodion a dogfennaeth cywir

- Amserlennu a chydlynu ymweliadau safle a gweithgareddau monitro ansawdd

Dysgu a Chymorth i Ddatblygu’r Celfyddydau:

- Cysgodi’r Swyddogion Datblygu yn eu gwaith gydag artistiaid a sefydliadau’r celfyddydau

- Cynorthwyo a dysgu am y prosesau sydd ynghlwm wrth asesu ceisiadau am gyllid

- Helpu i gasglu a dadansoddi gwybodaeth am y sector

- Helpu i baratoi deunyddiau briffio ac adroddiadau

- Hwyluso ymweliadau ac adroddiadau monitro ansawdd

- Helpu i gynnal perthnasau â rhanddeiliaid

Cydlynu Prosiectau

- Helpu i gydlynu logisteg a gweinyddiaeth prosiectau

- Cynorthwyo’r Swyddogion Datblygu i gyflawni prosiectau

- Cynnal systemau tracio prosiectau

- Helpu gyda gwaith gwerthuso ac adrodd

- Helpu i drefnu digwyddiadau a chyfleoedd rhwydweithio

- Cynorthwyo gweithgareddau partneriaeth

Cymorth gyda Phrosesau Ariannu:

- Helpu i weinyddu ceisiadau am gyllid

- Helpu gyda’r prosesau asesu dan arweiniad

- Helpu i baratoi deunyddiau ar gyfer cyfarfodydd cyllido

- Hwyluso gweithgareddau monitro grantiau

- Helpu i ddarparu adborth ar gyfer ymgeiswyr

- Cynnal cofnodion a dogfennaeth ariannu

Datblygiad Proffesiynol Parhaus:

Chwarae rhan weithredol yn y mentora gan Swyddogion Datblygu

- Meithrin gwybodaeth am fathau o gelfyddyd a sectorau

- Datblygu dealltwriaeth am bolisi a strategaeth

- Datblygu gwybodaeth a dealltwriaeth ymarferol am fonitro ac asesu ansawdd

- Meithrin arbenigedd o ran prosesau ariannu

- Rhwydweithio o fewn sector y celfyddydau

Cydymffurfiaeth gorfforaethol - dilyn y polisïau sy’n amddiffyn Cyngor y Celfyddydau a’i staff rhag datguddiad posibl i risgiau a digwyddiadau adroddadwy. Mae’r rhain yn cynnwys Atal Twyll, y Rheoliadau Cyffredinol ar Ddiogelu Data, Safonau’r Gymraeg, Llesiant Cenedlaethau’r Dyfodol a Seiberddiogelwch/defnyddio TGCh. (Diffinnir cyfrifoldebau staff ym mholisïau perthnasol Cyngor Celfyddydau Cymru.)

Dyletswyddau ychwanegol – unrhyw ddyletswyddau rhesymol sy’n gyson â’r uchod

### Gwybodaeth, profiad a nodweddion

Rydyn ni am ddenu pobl sydd â diddordeb yn y celfyddydau, ymrwymiad i egwyddorion gwasanaeth cyhoeddus agored ac atebol, a’r ddawn i weithio gydag amrywiaeth eang o gwsmeriaid i’n sefydliad. Rydyn ni’n credu mewn gosod y safonau uchaf posibl ym mhob agwedd ar ein gwaith. Mae pob aelod o staff felly’n gennad i’r cwmni ac rydyn ni’n disgwyl i bawb barchu a chynnal ein henw da.

Rydyn ni’n anelu at fod yn sefydliad arloesol a blaengar. Rydyn ni am i’n staff gydweithio â’i gilydd er mwyn sicrhau ein bod ni’n effeithlon, yn effeithiol ac yn ddefnyddiol.

Rydyn ni’n ei chymryd hi’n ganiataol y bydd ein staff yn hyfedr wrth reoli gweinyddiaeth pob dydd ac y byddant wedi datblygu sgiliau trefnu da. Felly mae diddordeb arbennig gennym mewn staff â’r gallu i weithio mewn ffordd ddychmygus a hyblyg i daclo’r sialensiau a fydd yn eu hwynebu - staff sydd â’r fenter a’r egni i lewyrchu mewn amgylchedd gwaith prysur ac sy’n cael boddhad o gyflawni targedau uchelgeisiol ac ymestynnol.

Yn ogystal, mae’r rôl yma’n gofyn am y wybodaeth, y profiad a’r nodweddion penodol canlynol. Caiff yr ymgeiswyr eu hasesu yn erbyn y meini prawf hanfodol a dymunol isod:

|  |  |  |
| --- | --- | --- |
|  | **Hanfodol** | **Dymunol** |
| **Gwybodaeth** | * Dealltwriaeth am sector y Celfyddydau yng Nghymru
* Dealltwriaeth am cyllid a datblygiad yn Sector y Celfyddydau
* Diddordeb mewn arferion celfyddydol cyfoes
* Ymwybyddiaeth am faterion cydraddoldeb ac amrywiaeth ym myd y celfyddydau
 |  |
| **Sgiliau** | * Sgiliau cyfathrebu a rhyngbersonol da
* Medrau rheoli prosiect sylfaenol
* Sgiliau meddwl dadansoddol a beirniadol
* Hyfedredd ym maes TG a gweinyddiaeth
 |  |
| **Cymwysterau/Profiad** | * Profiad ymarferol yn sector y celfyddydau e.e. fel artist, neu o weithio mewn sefydliad celfyddydol
* Rhywfaint o brofiad o ddarparu cymorth rheoli prosiect
* Profiad o weithio gydag artistiaid neu sefydliadau celfyddydol, neu mewn partneriaeth ag artistiaid
* Profiad o gynorthwyo digwyddiadau neu brosiectau
 |  |
| **Nodweddion** | * Angerddol am y celfyddydau a datblygu’r celfyddydau
* Awyddus i ddysgu a datblygu’n broffesiynol
* Y gallu i weithio o dan arweiniad wrth ddangos menter hefyd
* Sgiliau gwaith tîm da
* Parodrwydd i deithio ar draws Cymru
* Diddordeb mewn gwybodaeth am y sector adeiladu
 |  |
| **Y Gymraeg** |  | * Rhugl yn y Gymraeg (ysgrifenedig a llafar)
 |